Китайхэр къулей зэрыхъуар
Иджыблагъэ къагъэлъэгъуа статистикэм тепщIыхьмэ, я къэралым ику иту щат улахуэм нэхърэ хуэди 2,5-кIэ нэхъыбэ къахь китай щIэныгъэлIхэм. Урысей Федерацэм и щIэныгъэрылажьэхэм иратыр нэхъ мащIэщ — ику ит улахуэм нэхърэ зэрынэхъыбэр хуэдэ 1,5-кIэщ. ГъэщIэгъуэнракъэ, сом бжыгъэкIэ къапщтэмэ, ди щIэныгъэлIхэм къахьыр нэхъыбэщ — ар сом мин 48-м щIегъу, китайхэм ейр сом мин 29-м нэблагъэу аращ.
«Ди щIэныгъэлI псоми къахьыркъым апхуэдиз, — жеIэ ЦIыхухэм я псэукIэр къэзыпщытэ урысейпсо центрым и унафэщI Бобков Вячеслав. — Языныкъуэхэм (ахэри куэд дыдэ хъуркъым) хамэ къэрал грантхэр къахькIэрэ, я хэхъуэр нэхъыбэ хъууэ аращ. Къэбгъэлъагъуэмэ, прикладной щIэныгъэм щылажьэхэм я улахуэр къэралым ику иту щатым нэсыххэркъым (сом мин 28-рэщ). Апхуэдэ щIэныгъэм хуэфащэ пщIэ зэрыхуамыщIыжым къыхэкIкIэ, къэралым зэрызиужьын лэжьыгъи я Iэдакъэ къыщIэкIыфынукъым».
Урысейми хуэдэу, Китайм и цIыху акъылыфIэхэр хуэм-хуэмурэ КъухьэпIэмкIэ Iэпхъуащ. Иджы зи Хэку къэзыгъэзэжыну мурад зыщIа щIэныгъэрылажьэхэм хамэ къэралхэм къыщахьым нэхърэ куэдкIэ нэхъыбэ улахуэу хуагъэлъагъуэ.
Къэбарт Мирэ.
